Dlhodobé užívanie Gastrotuss Baby
Dobrý deň, dcéra má 5r, trápia ju časté laryngitídy a kašeľ. Na ORL nám odporučili Gastrotuss, nakoľko to môže byť spôsobené EER refluxom. Dávam ho dcére v dávke 1x 15 ml cca 30 min pred spaním, užíva ho už asi mesiac v kuse. Je možné Gastrotuss baby užívať aj dlhodobo, alebo už ho máme vysadiť? Ďak
Dobrý deň,
Ďakujeme za vašu otázku. Zdravotnícka pomôcka Gastrotuss Baby je vo forme sirupu a používa sa na liečbu gastroezofageálneho a/alebo laryngofaryngeálneho refluxu u dojčiat a detí. Zmierňuje príznaky ochorenia ako napríklad pocit cudzieho telesa v hrdle, zápal nosohltana, pocit napätia v bruchu, kašeľ a iné ťažkosti spôsobené gastroezofageálnym refluxom.
Má mechanický účinok (bez vstrebávania do organizmu)- obsahuje alginát horečnatý (látka rastlinného pôvodu), ktorý v kyslom prostredí žalúdka vytvára gélovú bariéru. Táto ochranná vrstva chráni pažerák pred podráždením kyslým obsahom žalúdka. Týmto mechanizmom taktiež nie sú ovplyvnené iné dôležité procesy prebiehajúce v tráviacom trakte. Z toho dôvodu je vhodný aj na dlhodobé užívanie.
Odporúčam vám pri najbližšej návšteve u pediatra alebo priamo na ORL oddelení konzultovať pokračovanie v liečbe ak dôjde k zlepšeniu alebo vymiznutiu ťažkostí.
Prajem pekný zvyšok dňa.
S pozdravom
Mgr. Tamara Jakúbeková